Podplav

Podplav je krátky vodný tok v Podbeskydskej vrchovine na území okresu Námestovo. Je to pravostranný prítok Bielej Oravy v povodí Oravy, má dĺžku približne 2,5 km a je tokom V. rádu. Tečie na území Chránenej krajinnej oblasti Horná Orava.

 Priebeh toku 
Potok pramení na juhu strednej časti Podbeskydskej vrchoviny, v lokalite Oleška, v nadmorskej výške približne  Od prameňa na horskej poľane pod horským hrebeňom, neďaleko Vasiľovskej kaplnky, tečie severozápadným smerom. Zakrátko vteká do lesa, kde sa dočasne stáča až západným smerom a priberá ľavostranný prítok z lokality Maximka. Pokračuje opäť na severozápad neveľkou dolinou, ktorú v tejto časti ohraničujú od severovýchodu výbežky Surova () nazývané Pálenice a od juhozápadu vrch Moldovenín (). V strednej časti prijíma len menšie prítoky a vlniac sa dolinou postupne opúšťa pásmo súvislého lesa. V dolnej časti v lokalite Pod Moldovenínom sa potok postupne stáča na sever a na južnom okraji Krušetnice sa v nadmorskej výške približne  vlieva pravostranne do Bielej Oravy v povodí Oravy. Potok tak patrí do širšieho povodia rieky Váh. 

Podplav pramení a na hornom toku preteká katastrom obce Vasiľov, odkiaľ pokračuje územím Krušetnice v okrese Námestovo v Žilinskom kraji.

 Referencie 

 Pozri aj 
 Zoznam vodných tokov v povodí Oravy
 Podbeskydská vrchovina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Podbeskydskej vrchovine
Kategória:Povodie Oravy
Kategória:Vodné toky v okrese Námestovo
Kategória:Krušetnica
Kategória:Vasiľov